Document ID: 32010D0669

SKLEP SVETA
z dne 27. septembra 2010
o stališču, ki ga Evropska unija zavzame v Skupnem svetu CARIFORUM-EU, ustanovljenem s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, o spremembi Priloge IV k Sporazumu zaradi vključitve obveznosti Zveze Bahami
(2010/669/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
ob upoštevanju predloga Evropske komisije,
ob upoštevanju naslednjega:
(1)
Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum) je bil podpisan 15. oktobra 2008 in se začasno uporablja od 29. decembra 2008.
(2)
Člen 63 Sporazuma določa, da naj bi bila pogajanja o seznamu obveznosti na področju storitev in naložb za Zvezo Bahami končana najkasneje šest mesecev po podpisu Sporazuma.
(3)
Ta pogajanja so se uspešno zaključila 25. januarja 2010.
(4)
Rezultati teh pogajanj bi morali biti navedeni v Sklepu Skupnega sveta CARIFORUM-EU, ustanovljenega s Sporazumom.
(5)
Unija bi zato morala zavzeti stališče v Skupnem svetu CARIFORUM-EU, kot je določeno v osnutku sklepa, priloženega temu sklepu -
SPREJEL NASLEDNJI SKLEP:
Edini člen
Evropska unija bo v Skupnem svetu CARIFORUM-EU, ustanovljenem s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, o spremembi Priloge IV k Sporazumu zavzela stališče, ki temelji na osnutku sklepa Skupnega sveta CARIFORUM-EU, priloženega temu sklepu. Vendar se lahko formalne spremembe navedenega osnutka sklepa, ki ne vplivajo na njegovo vsebino, dogovorijo, ne da bi bilo treba spremeniti ta sklep.
V Bruslju, 27. septembra 2010

Labels: 18
5